**MICA UNIRE, PRIMUL PAS SPRE ROMÂNIA**

Ziua de 24 ianuarie reprezintă un important reper istoric în istoria românilor, care marchează Mica Unire a Principatelor Române (24 ianuarie 1859). Este considerată primul pas către obiectivul realizării unui stat român unitar şi hotărâtor către omogenitate şi modernitate.

Dedicaţi momentului, studenţii şi profesorii *Facultăţii de Management şi Dezvoltare Rurală - Extensia Călăraşi* ***“****au dat mână cu mână”* și s-au prins împreună în *Hora Unirii*, hora frăţiei tuturor românilor, restituind astfel contemporaneităţii parte din spiritul vremii şi al românismului naţional.

Activitatea a fost precedată de reconstituirea istorico-cronologică a marelui act al Unirii, demers realizat prin intervenţiile personale ale Doamnei Director, prof. univ. dr. Creţu Daniela, care ne-a reamintit despre importanţa acestei zile şi despre povestea “Ocaua lui Cuza”.

Domnul șef lucr. dr. Tudor Constantin, un istoric dedicat, ne-a povestit despre actul de maturitate înfăptuit, act prin care România se înscrie în peisajul transformărilor de structură înregistrate de statele europene, dar şi despre locurile ce au găzduit cu emoţie imnul fiinţei înfrăţite a celor două principate, Ţara Românească şi Moldova.

Acest eveniment a devenit o traditie în cadrul facultății, pentru că an de an, studentii omagiază eforturile înaintașilor de unificare a Moldovei cu Țara Românească și se prind în HORA UNIRII.

La mulţi ani, dragi români!













